NÁRODNÁ RADA SLOVENSKEJ REPUBLIKY
VI.volebné obdobie
___________________________________________________________________________

NÁVRH

ZÁKON


z ... 2012,

ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov 

Národná rada Slovenskej republiky sa uzniesla na tomto zákone: 


Čl. I

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z, zákona č. 184/2009 Z. z., zákona č. 37/2011 Z. z. a zákona č. 390/2011 Z. z. sa mení a dopĺňa takto:


V § 16 odsek 3 písm. b) znie: 

	„b) nižšie stredné vzdelanie, ktoré získa žiak úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy alebo úspešným absolvovaním prvého ročníka päťročného vzdelávacieho programu odboru vzdelávania v strednej škole, do ktorého sa prijímajú žiaci z ôsmeho ročníka základnej školy, alebo úspešným absolvovaním štvrtého ročníka osemročného vzdelávacieho programu odboru vzdelávania v strednej škole, alebo úspešným absolvovaním druhého ročníka šesťročného vzdelávacieho programu odboru vzdelávania v strednej škole alebo absolvovaním tretieho ročníka vzdelávacieho programu praktickej školy; dokladom o získanom stupni vzdelania je vysvedčenie s doložkou.“. 

 V § 35 odsek 2 sa na konci vkladá nová veta, ktorá znie: 

	„Prestup žiaka, ktorý navštevuje strednú školu so šesťročným štúdiom, do strednej odbornej školy s iným študijným alebo učebným odborom alebo do gymnázia so štvorročným alebo päťročným štúdiom, sa môže uskutočniť najskôr začiatkom tretieho ročníka jeho štúdia.“.

 V § 36 odsek 1 v uvádzacej vete sa za slová „v strednej škole“ vkladajú slová „alebo prvý až druhý ročník šesťročného vzdelávacieho programu v strednej škole“. 

 V § 37 odsek 3 sa za slová „v strednej škole“ vkladajú slová „alebo prvého až druhého ročníka šesťročného vzdelávacieho programu v strednej škole“.

 V § 41 sa za slovom „päťročnom“ vkladá čiarka a slová „v šesťročnom“.

 V § 62 sa za odsek 2 vkladá nový odsek 3, ktorý znie: 

	„(3) Do prvého ročníka šesťročného vzdelávacieho programu v gymnáziách môže byť prijatý uchádzač, ktorý získal primárne vzdelanie podľa § 16 ods. 3 písm. a) a úspešne ukončil šiesty ročník základnej školy v príslušnom školskom roku a splnil podmienky prijímacieho konania, ak tento zákon neustanovuje inak.“.

	Doterajšie odseky 3 až 14 sa označujú ako odseky 4 až 15.

 V § 65 ods. 8 sa v prvej vete za slová „Do osemročného“ vkladajú slová „a šesťročného“ a v druhej vete sa za slová „na osemročné“ vkladajú slová „a na šesťročné“. 

 V § 110 odseku 5 sa slová „§ 62 ods. 1 až 7, 13  a 14“ nahrádzajú slovami „§ 62 ods. 1 až 8, 14 a 15“.

 V § 110 odseku 6 sa slová „§ 62 ods. 8 až 11“ nahrádzajú slovami „§ 62 ods. 9 až 12“.

V § 111 odseku 5 sa za slová „§ 59, 60,“ vkladajú slová „§ 62 ods. 3,“.

V § 111 odseku 6  sa slová „§ 62 až 93“ nahrádzajú slovami „§ 62 ods. 1 až 2, ods. 4 až 15, § 63 až 93“.

Čl. II

Tento zákon nadobúda účinnosť 1.septembra 2012. 

